শ্রেষ্ঠ পুরুষ নেপথ্য কণ্ঠশিল্পী বিভাগে স্ক্রিন পুরস্কার
শ্রেষ্ঠ পুরুষ নেপথ্য কণ্ঠশিল্পী বিভাগে স্ক্রিন পুরস্কার হল ভারতীয় বলিউড চলচ্চিত্র শিল্পে শ্রেষ্ঠ পুরুষ নেপথ্য কণ্ঠশিল্পীর জন্য প্রদত্ত বার্ষিক পুরস্কার। ১৯৯৫ সাল থেকে এই পুরস্কার প্রদান করা হচ্ছে। প্রতি বছরের ডিসেম্বর মাসে উক্ত বছরের চলচ্চিত্রের জন্য বা জানুয়ারি মাসে এর পূর্ববর্তী বছরের জন্য এই পুরস্কার ঘোষিত হয়। অরিজিৎ সিং সর্বাধিক চারবার এই বিভাগে পুরস্কার লাভ করেন। অন্যদিকে, সোনু নিগম তিনবার এবং সুখবিন্দর সিং, উদিত নারায়ণ ও রাহাত ফতেহ আলী খান দুইবার করে এই পুরস্কার লাভ করেন। সাম্প্রতিক বিজয়ী সাচেত ট্যান্ডন কবির সিং (২০১৯) চলচ্চিত্রের "বেখেয়ালি" গানের জন্য এই পুরস্কার লাভ করেন।